Polisievrou glo deur kêrel doodgeslaanArgieffoto Volgens kol. Thembeka Mbele, woordvoerder van die polisie, is sers. Thabilisile Zondi (41) Saterdagoggend in haar huis, in Scottsville in Pietermaritzburg, vermoor. “Sy en haar kêrel het glo gestry, waarna hy haar glo met ŉ piksteel doodgeslaan het.” Mbele het gesê Zondi se liggaam is in ŉ plas bloed aangetref. Sy is ook in die gesig geslaan. ŉ Saak van moord is by die Alexander-polisiestasie geopen. Volgens Mbele is die verdagte kort na die moord in hegtenis geneem. Hy sal Maandag in die hof verskyn op aanklag van moord.